|  |
| --- |
| PATVIRTINTA  Klaipėdos miesto savivaldybės administracijos  direktoriaus 2012 m. birželio 8 d.  įsakymu Nr. AD1-1351 |
| (Klaipėdos miesto savivaldybės administracijos |
| direktoriaus  2017 m. sausio 10 d. |
| įsakymo Nr.  AD1-110 redakcija) |

**KLAIPĖDOS MIESTO SAVIVALDYBĖS PAVOJINGOJO OBJEKTO**

**AB „KLAIPĖDOS NAFTA“ IŠORĖS AVARINIS PLANAS**



**KLAIPĖDA**

**2017**

TURINYS

|  |  |  |
| --- | --- | --- |
| **Nr.** | **Avarinio plano dalies, skyriaus, skirsnio pavadinimas** | **Puslapio**  **numeris** |
| I. | ĮVADINĖ DALIS | 3 |
| 1.1. | Avarinio plano paskirtis | 3 |
| 1.2. | Avariniame plane vartojamos sąvokos, santrumpos | 3 |
| II. | INFORMACIJA APIE PAVOJINGĄJĮ OBJEKTĄ | 3–4 |
| III. | INFORMACIJA APIE PAVOJINGAME OBJEKTE ESANČIAS PAVOJINGĄSIAS MEDŽIAGAS | 4 |
| 3.1. | Pavojingųjų medžiagų, laikomų arba galimų laikyti AB „Klaipėdos nafta“, sąrašas, maksimalūs tikėtini kiekiai ir kita informacija | 4–5 |
| 3.2. | Avarijų, sukeliančių didžiausius galimus padarinius, scenarijai ir galimi padariniai | 5–11 |
| IV. | PLANO AKTYVINIMAS IR ATŠAUKIMAS | 12 |
| V. | PERSPĖJIMO IR INFORMAVIMO APIE DIDELĘ PRAMONINĘ AVARIJĄ ORGANIZAVIMAS | 12 |
| 5.1. | „KN“ veiksmai įvykus avarijai | 12–13 |
| 5.2. | Savivaldybės administracijos specialistų, atsakingų už civilinę saugą, veiksmai gavus „KN“ pranešimą apie įvykusią avariją | 13 |
| 5.3. | Savivaldybės administracijos specialistų, atsakingų už civilinę saugą, veiksmai gavus Klaipėdos apskrities priešgaisrinės gelbėjimo valdybos darbuotojo, Savivaldybės administracijos direktoriaus arba ESOC vadovo nurodymą | 13 |
| VI. | INFORMACIJOS APIE DIDELĘ PRAMONINĘ AVARIJĄ TEIKIMO TVARKA | 13–14 |
| VII. | AVARIJŲ LIKVIDAVIMO VEIKSMŲ ORGANIZAVIMAS IR KOORDINAVIMAS | 14 |
| 7.1. | Pagalbos teikimas likviduojant avariją ir šalinant jos padarinius „KN“ teritorijoje | 14 |
| 7.2. | Savivaldybės administracijos veiksmai | 14 |
| 7.3. | APGV veiksmai | 14 |
| 7.4. | AVPK veiksmai | 14-15 |
| 7.5. | KVSC veiksmai | 15 |
| 7.6. | AAA veiksmai | 15 |
| 7.7. | Lietuvos hidrometeorologinės tarnybos prie Aplinkos ministerijos Klaipėdos skyriaus veiksmai | 15 |
| 7.8. | Gyventojų, patenkančių į prognozuojamą pavojaus zoną, evakavimas | 15–16 |
| 7.9. | Pagalbos teikimas nukentėjusiems žmonėms | 16 |
| VIII. | APLINKOS BŪKLĖS ATKŪRIMO ORGANIZAVIMAS | 16 |
| IX. | BAIGIAMOSIOS NUOSTATOS | 17 |
| X. | AVARINIO PLANO PRIEDAI | 17 |

I. ĮVADINĖ DALIS

1.1. Plano paskirtis.

Klaipėdos miesto savivaldybės pavojingojo objekto AB „Klaipėdos nafta“ išorės avarinio plano (toliau – Avarinis planas) paskirtis – pasirengti kontroliuoti ir likviduoti pramoninės avarijos AB „Klaipėdos nafta“ padarinius už pavojingojo objekto ribų, sumažinti šių padarinių žalą žmonėms, aplinkai ir turtui.

Avarinis planas reikalingas tam, kad būtų tinkamai organizuojami ir koordinuojami savivaldybės, valstybės institucijų ir įstaigų, specialiųjų tarnybų, ūkio subjektų veiksmai vykdant gyventojų apsaugos priemones, organizuojant gelbėjimo ir pramoninės avarijos lokalizavimo, likvidavimo, padarinių šalinimo darbus

1.2. Avariniame plane vartojamos sąvokos, santrumpos.

Avariniame plane vartojamos sąvokos atitinka Lietuvos Respublikos civilinės saugos įstatyme ir Pramoninių avarijų prevencijos nuostatuose, patvirtintuose Lietuvos Respublikos Vyriausybės 2004 m. rugpjūčio 17 d. nutarimu Nr. 966, vartojamas sąvokas.

Pagrindinės šiame Avariniame plane vartojamos santrumpos:

**ESK** – Ekstremaliųjų situacijų komisija;

**ESOC** – Ekstremaliųjų situacijų operacijų centras;

**PAGD prie VRM** – Priešgaisrinės apsaugos ir gelbėjimo departamentas prie Vidaus reikalų ministerijos;

**SKS** – situacijų koordinavimo skyrius;

**APGV** – Klaipėdos apskrities priešgaisrinė gelbėjimo valdyba;

**CS –** civilinė sauga;

**GMP –** VšĮ Klaipėdos medicinos pagalbos stotis;

**„KN“** – AB „Klaipėdos nafta“ terminalas;

**KVJUD –** VĮ „Klaipėdos valstybinio jūrų uosto direkcija;

**KT –** UAB „Krovinių terminalas;

**AB „KLASCO“** – AB „Klaipėdos jūrų krovinių kompanija“;

**UAB „KT“ –** UAB „Krovinių terminalas“;

**TNP –** tamsieji naftos produktai;

**ŠNP –** šviesieji naftos produktai;

**KVSC –** Klaipėdos visuomenės sveikatos centras;

**AAA –** Klaipėdos regiono aplinkos apsaugos departamento Klaipėdos miesto aplinkos apsaugos agentūra;

**AVPK** – Klaipėdos apskrities Vyriausiasis policijos komisariatas.

II. INFORMACIJA APIE PAVOJINGĄJĮ OBJEKTĄ

„KN“ yra aukštesniojo lygio pavojingasis objektas, kuriam Lietuvos Respublikos pavojingųjų objektų registre suteiktas kodas Nr. 10001175.

„KN“ pavojingasis objektas yra adresu: Burių g. 19, LT-91003 Klaipėda. Pavojingojo objekto „KN“ administracija yra Baltijos pr. 40, LT-93239 Klaipėda. Juridinio asmens kodas 110648893.

„KN“ tel. (8 46) 39 17 72, faks. (8 46) 31 13 99, el. paštas [info@oil.lt](mailto:info@oil.lt).

„KN“ teritorija yra Klaipėdos valstybinio jūrų uosto šiaurinėje dalyje prie Klaipėdos uosto vartų. Pietuose ji ribojasi su Kuršių mariomis. „KN“ įsikūrusi iš KVJUD išsinuomotoje uosto pramoninėje teritorijoje su krantinėmis Nr. 1 ir Nr. 2. Teritoriją sudaro dvi teritorijos, kurios yra sujungtos vamzdynų estakada per Burių gatvę. Rytinėje teritorijos pusėje yra TNP talpyklų parkai, geležinkelių estakados ir administracinės patalpos, ši dalis užima apie 19,5 ha ploto. Vakarinėje bendrovės teritorijos dalyje, kuri užima apie 18,9 ha ploto, yra ŠNP talpyklų parkai, autocisternų pripylimo ir išpylimo aikštelė, bendrovės nuotekų valymo įrenginiai, gamybinės patalpos, krantinės Nr. 1 ir Nr. 2. Objekto nuomojamų ir krovos darbams eksploatuojamų krantinių Nr. 1 ir Nr. 2 ilgiai – po 270 m, gyliai – 14 m. Prie krantinės gali švartuotis tanklaiviai, kurių vandentalpa siekia iki 100 tūkst. m3. Bendrovės dislokacija Klaipėdos mieste pavaizduota Avarinio plano 1 priede.

Kaimyniniai objektai, kurie ribojasi su „KN“ pietuose – UAB „KT“ ir AB „KLASCO“, TNP talpyklų rytuose – Klaipėdos miesto centrinis stadionas, pavaizduoti Avarinio plano 2 priede.

Pavojingajame objekte – „KN“ dirba 241 darbuotojas. Gamybinė objekto veikla vykdoma visą parą, darbuotojams dirbant 12 valandų trukmės pamainomis.

Dieninėje pamainoje, kurioje dirba gamybinė pamaina ir tik darbo dienomis dirbantys darbuotojai, gali dirbti iki 126 darbuotojų.

Gamybinėse pamainose (naktinėse pamainose ir poilsio dienomis) gali dirbti iki 29 darbuotojų.

Objektui vadovauja generalinis direktorius. Gamybos procesų valdymo ir technikos aptarnavimo skyriams vadovauja naftos terminalo departamento direktorius.

III. INFORMACIJA APIE PAVOJINGAJAME OBJEKTE ESANČIAS PAVOJINGĄSIAS MEDŽIAGAS

**„KN“ perkrauna:**

* naftos produktus (benziną, mazutą, dyzeliną, ir kt.) iš geležinkelio cisternų į tanklaivius;
* naftos produktus iš tanklaivių į geležinkelio cisternas;
* naftos produktus iš tanklaivių į automobilines cisternas.

**„KN“ gali perkrauti:**

* žaliavinę naftą iš geležinkelio cisternų į tanklaivius ir priešingu ciklu;
* reaktyvinių variklių kurą (žibalą) iš geležinkelio cisternų į tanklaivius ir priešingu ciklu.

**Kita „KN“ veikla:**

* laikinai saugo (kaupia) naftos produktus;
* nustato naftos produktų kokybės parametrus;
* priima naftos produktais užterštą vandenį iš laivų;
* aprūpina laivus kuru ir geriamuoju vandeniu.

Klaipėdos miesto savivaldybės pavojingojo objekto „KN“ naftos produktų krovos ir laikino saugojimo vietų schema pateikta Avarinio plano 3 priede.

**3.1. Pavojingųjų medžiagų, laikomų arba galimų laikyti „KN“, sąrašas, maksimalus tikėtinas kiekis ir kita informacija.**

Pavojingųjų medžiagų aprašymas ir jos kiekis pateikiami 1 lentelėje.

1 lentelė. Pavojingųjų medžiagų sąrašas.

|  |  |  |  |  |  |  |  |
| --- | --- | --- | --- | --- | --- | --- | --- |
| Pavojingos medžiagos pavadinimas: | | Veiklioji medžiaga, jos koncentracija | Medžiagos identifikaciniai numeriai | | Žymėjimas: | | Kiekis (tonomis) |
| Bendras | Cheminis | CAS | JT | Klasifikacija | Rizikos ir saugumo frazės |
| Dyzelinas | – | Angliavandenilių mišinys | 68334-30-5 | 1202 | Xn,  Car. Cat. 3 | **R:** 20, 38, 40, 51/53, 65;  **S:** 24, 36/37, 43, 61, 62 | 231091 |
| Benzinas | – | Angliavandenilių mišinys | 86290-81-5 | 1203 | F+, T,  Car. Cat. 2 | **R:** 12, 38, 45, 46, 51/53, 65, 67;  **S:** 23, 24, 29, 43, 45, 53, 61, 62 | 117158 |
| Mazutas | – | Angliavandenilių mišinys | 68476-33-5 | 1268 | Xn, N,  Car. Cat. 2 | **R:** 20, 45, 48/21, 50/53, 63, 66;  **S:** 45, 53, 61 | 336759 |
| Druskos rūgšties tirpalas | HCl | Druskos rūgštis | 7647-01-0 | 1789 | C | **R:** 34, 37;  **S:** 26, 36/37/39, 45 | 71,4 |
| Denatūruotas etilo spiritas | – | Etilo alkoholis (96 %) ir benzinas (4 %) | 64-17-5 | 1170 | F | **R:** 11, 38, 45, 52/53, 65, 67;  **S:** 7, 16, 26, 36, 45 | 72 |
| Riebiųjų rūgščių metilesteriai | – | Metilesteriai | 85586-25-0 | – | – | **R:** 65, 66;  **S:** 24, 36/37, 43, 61, 62 | 70 |
| Skystas kuras | - | Angliavandenilių mišinys | 68476-33-5 | 1203 | Xn, N,  Car. Cat. 2 | **R:** 20, 45, 48/21, 50/53, 63, 66;  **S:** 45, 53, 61 | 13433 |

**3.2. Avarijų, sukeliančių didžiausius galimus padarinius, scenarijai ir galimi padariniai.**

„KN“ avarija galima šiuose technologiniuose objektuose:

1. Tamsiųjų naftos produktų talpyklų parkuose;
2. Technologinėse siurblinėse;
3. Iškrovimo–pakrovimo krantinėse;
4. Geležinkelio cisternų pakrovimo–iškrovimo estakadose.

„KN“ saugos ataskaitoje yra išnagrinėta daug avarijų įvairiuose objekto įrenginiuose. Didžiausias pasekmes galinčių turėti avarijų scenarijai, pateikti 2–6 lentelėse, yra šie:

* + Benzino išsiliejimas, sprogimas ir gaisras talpyklų parke 4×10 000 m3 (Objektas Nr. 60);
  + Mazuto gaisras talpyklų parke 4×20 000 m3 (Objektas Nr. 07);
  + Benzino garų sprogimas ir gaisras tanklaivyje prieplaukoje Nr. 1 (Objektas Nr. 32C);
  + Diversija geležinkelio cisternų pakrovimo-iškrovimo estakadoje (Objektas Nr. 4);
  + Benzino išsiliejimas, sprogimas ir gaisras talpyklų parke 2×32 250 m3 (Objektas Nr. 27/1).

Įvertinus „KN“ vidaus avariniame plane pateiktus galimų scenarijų aprašymus, šiame plane akcentuojami didžiausią poveikio zoną apimantys scenarijai. Avarijos, sukelsiančios didžiausius galimus padarinius, scenarijai pateikiami 2–6 lentelėse.

2 lentelė. Avarijos scenarijus Nr. I

|  |  |
| --- | --- |
| **Benzino išsiliejimas, sprogimas ir gaisras talpyklų parke 4×10 000 m3 (Objektas Nr. 60)** | |
| Pavojingosios medžiagos identifikavimo numeris: CAS/JT | CAS 86290-81-5  JT 1203 |
| Išvaizda (agregatinė būsena, spalva, kvapas) | Skaidrus, lakus skystis |
| Poveikio būdai (įkvėpus, per sąlytį su oda ir akimis, nurijus) | Įkvėpus, nurijus, odos, akių kontaktas |
| Didelė pramoninė avarija | Dėl talpyklos korozijos į aplinką išsilieja 10 000 m3 benzino, kuris pasklinda talpyklų parke ir apribojama talpyklų parko betonine sienele. Susidaręs garų debesis sprogsta dėl atsitiktinės kibirkšties, kyla gaisras |
| Žmonėms pavojingos sprogimo zonos (smūginės bangos) spindulys | 704 m |
| Žmonėms pavojingos gaisro zonos (šiluminio spinduliavimo) spindulys | 69 m |
| Žmonėms pavojingos gaisro zonos (degimo produktų sklaidos) spindulys | 354 m (NO2) |
| Darbuotojų skaičius galimo pavojaus zonoje | 7–13 |
| Aplinkinių gyventojų skaičius galimo pavojaus zonoje | 50–1000 |
| Grandininės reakcijos efektas | Nėra |
| Individualiosios apsaugos priemonės avarijos likvidavimo metu | Ugniagesiams-gelbėtojams – autonominiai kvėpavimo aparatai, ugniagesių ir šilumą atspindintys kostiumai, šalmai su veido skydeliais bei pirštinės  Darbuotojams evakuotis – kaukės su ABEK tipo filtrais |
| Gaisrų gesinimo ir avarijų likvidavimo priemonės | Degantį benziną gesinti priešgaisrinėmis putomis; Jei gaisro ugnis ir šiluma kaitina gretimas benzino ar kitų produktų talpyklas, kyla šių talpyklų sprogimo dėl padidėjusios temperatūros ir slėgio pavojus, todėl būtina jas aušinti vandeniu iš pakankamai saugaus atstumo.  Išsiliejusio benzino ploto garavimą mažinti užpilant putomis |
| Galimi pavojai | Benzino garai dirgina odą, akis ir kvėpavimo organus. Didelės garų koncentracijos gali sukelti šleikštulį, galvos skausmą ir migdantį efektą. Odos kontaktas su benzinu sukelia odos sausėjimą ir dirglumą. Nuryto benzino įkvėpimas į plaučius gali sukelti mirtiną cheminį plaučių uždegimą |
| Pirmosios medicinos pagalbos priemonės | **Įkvėpus:** išgabenti nukentėjusįjį į gryną orą, patogiai pasodinti arba paguldyti ir šiltai apkloti. Duoti kvėpuoti per deguonies kaukę ir, esant reikalui, daryti dirbtinį kvėpavimą. Jei simptomai nepraeina, kuo skubiau kviesti gydytoją.  **Patekus ant odos:** nuvilkti užterštus rūbus, odą gausiai plauti vandeniu su muilu. Jei oda parausta ar skauda, kreiptis į gydytoją.  **Patekus į akis:** plačiai atmerktas akis gerai praplauti vandeniu, taip pat po vokais. Tęsti praplovimą, kol atvyks medikai.  **Nurijus:** patekus į burną, gerai išskalauti vandeniu. Nurijus nebandyti sukelti vėmimo (vemiant didėja rizika medžiagai patekti į plaučius, ypač, jei nukentėjusysis jaučia šleikštulį arba dirginimą), o kreiptis į gydytoją |
| Aplinkos taršos prevencinės priemonės | Už pavojingojo objekto ribų matuojama oro tarša lakiaisiais organiniais junginiais |

3 lentelė. Avarijos scenarijus Nr. II

|  |  |
| --- | --- |
| **Mazuto gaisras talpyklų parke 4×20 000 m3 (Objektas Nr. 07)** | |
| Pavojingosios medžiagos identifikavimo numeris: CAS/JT | CAS 68476-33-5  JT 1268 |
| Išvaizda (agregatinė būsena, spalva, kvapas) | Juodos spalvos skystis su būdingu angliavandenilių kvapu |
| Poveikio būdai (įkvėpus, per sąlytį su oda ir akimis, nurijus) | Įkvėpus, nurijus, odos, akių kontaktas |
| Didelė pramoninė avarija | Dėl talpyklos korozijos į aplinką išsilieja 20 000 m3 mazuto, kuris pasklinda talpyklų parke ir apribojama talpyklų parko betonine sienele. Dėl nesankcionuoto atviros ugnies šaltinio kyla gaisras |
| Žmonėms pavojingos gaisro zonos (šiluminio spinduliavimo) spindulys | 31 m |
| Žmonėms pavojingos gaisro zonos (degimo produktų sklaidos) spindulys | 2500 m (SO2) |
| Darbuotojų skaičius galimo pavojaus zonoje | 40–181 |
| Aplinkinių gyventojų skaičius galimo pavojaus zonoje | 50–8000 |
| Grandininės reakcijos efektas | Nėra |
| Individualiosios apsaugos priemonės avarijos likvidavimo metu | Ugniagesiams-gelbėtojams – autonominiai kvėpavimo aparatai, ugniagesių ir šilumą atspindintys kostiumai, šalmai su veido skydeliais bei pirštines  Darbuotojams evakuotis – kaukės su ABEK tipo filtrais |
| Gaisrų gesinimo ir avarijų likvidavimo priemonės | Degantį mazutą gesinti priešgaisrinėmis putomis; jei gaisro ugnis ir šiluma kaitina gretimas naftos produktų talpyklas, kyla šių talpyklų sprogimo dėl padidėjusios temperatūros ir slėgio pavojus, todėl būtina jas aušinti vandeniu iš pakankamai saugaus atstumo.  Mazutu užlieto ploto garavimą galima mažinti užpilant putomis |
| Galimi pavojai | Karšto (pašildyto) mazuto garai dirgina akis ir kvėpavimo organus. Didelės garų koncentracijos gali sukelti šleikštulį, galvos skausmą ir migdantį efektą. Ilgalaikis arba pasikartojantis kontaktas su mazutu sukelia odos sausėjimą ir dirglumą. Nuryto mazuto įkvėpimas į plaučius gali sukelti mirtiną cheminį plaučių uždegimą |
| Pirmosios medicinos pagalbos priemonės | **Įkvėpus:** išgabenti nukentėjusį į gryną orą, patogiai pasodinti arba paguldyti ir šiltai apkloti. Duoti kvėpuoti per deguonies kaukę ir, esant reikalui, daryti dirbtinį kvėpavimą. Jei simptomai nepraeina, kuo skubiau kviesti gydytoją.  **Patekus ant odos:** nuvilkti užterštus rūbus, odą gausiai plauti vandeniu su muilu. Jei oda parausta ar skauda, kreiptis į gydytoją.  **Patekus į akis:** plačiai atmerktas akis gerai praplauti vandeniu, taip pat po vokais. Tęsti praplovimą, kol atvyks medikai.  **Nurijus:** patekus į burną, gerai išskalauti vandeniu. Nurijus nebandyti sukelti vėmimo (vemiant didėja rizika medžiagai patekti į plaučius, ypač, jei nukentėjusysis jaučia šleikštulį arba dirginimą), o kreiptis į gydytoją |
| Aplinkos taršos prevencinės priemonės | Už pavojingojo objekto ribų matuojama oro tarša lakiaisiais organiniais junginiais ir sieros vandeniliu |

4 lentelė. Avarijos scenarijus Nr. III

|  |  |
| --- | --- |
| **Benzino garų sprogimas ir gaisras tanklaivyje prieplaukoje Nr. 1 (Objektas Nr. 32C)** | |
| Pavojingosios medžiagos identifikavimo numeris: CAS/JT | CAS 86290-81-5  JT 1203 |
| Išvaizda (agregatinė būsena, spalva, kvapas) | Skaidrus, lakus skystis |
| Poveikio būdai (įkvėpus, per sąlytį su oda ir akimis, nurijus) | Įkvėpus, nurijus, odos, akių kontaktas |
| Didelė pramoninė avarija | Krovos metu dėl statinio krūvio garų surinkimo sistemoje sprogsta benzino garai. Nesuveikus detonaciniams apsaugos vožtuvams, liepsna patenka į tanklaivio tankus ir sukelia likusių benzino garų sprogimą. Pagrindiniai pavojingi šios avarijos faktoriai yra šiluminis spinduliavimas gaisro metu, smūginė banga sprogimo atveju, kurie gali sukelti grandininę avariją ir benzino išsiliejimą į Kuršių marias |
| Žmonėms pavojingos sprogimo zonos (smūginės bangos) spindulys | 864 m |
| Žmonėms pavojingos gaisro zonos (šiluminio spinduliavimo) spindulys | 35 m |
| Žmonėms pavojingos gaisro zonos (degimo produktų sklaidos) spindulys | 1957 m (SO2) |
| Darbuotojų skaičius galimo pavojaus zonoje | 40–181 |
| Aplinkinių gyventojų skaičius galimo pavojaus zonoje | 0–2000 |
| Grandininės reakcijos efektas | Benzino išsiliejimas į Kuršių marias |
| Individualiosios apsaugos priemonės avarijos likvidavimo metu | Ugniagesiams-gelbėtojams – autonominiai kvėpavimo aparatai, ugniagesių ir šilumą atspindintys kostiumai, šalmai su veido skydeliais bei pirštines  Darbuotojams evakuotis – kaukės su ABEK tipo filtrais |
| Gaisrų gesinimo ir avarijų likvidavimo priemonės | Degantį benziną gesinti priešgaisrinėmis putomis; vandens ekranais iš stacionarių monitorių atitverti ugnies sklidimą į krantinės įrenginius.  Išsiliejusio benzino ploto garavimą mažinti užpilant putomis |
| Galimi pavojai | Benzino garai dirgina odą, akis ir kvėpavimo organus. Didelės garų koncentracijos gali sukelti šleikštulį, galvos skausmą ir migdantį efektą. Odos kontaktas su benzinu sukelia odos sausėjimą ir dirglumą. Nuryto benzino įkvėpimas į plaučius gali sukelti mirtiną cheminį plaučių uždegimą |
| Pirmosios medicinos pagalbos priemonės | **Įkvėpus:** išgabenti nukentėjusį į gryną orą, patogiai pasodinti arba paguldyti ir šiltai apkloti. Duoti kvėpuoti per deguonies kaukę ir, esant reikalui, daryti dirbtinį kvėpavimą. Jei simptomai nepraeina, kuo skubiau kviesti gydytoją.  **Patekus ant odos:** nuvilkti užterštus rūbus, odą gausiai plauti vandeniu su muilu. Jei oda parausta ar skauda, kreiptis į gydytoją.  **Patekus į akis:** plačiai atmerktas akis gerai praplauti vandeniu, taip pat po vokais. Tęsti praplovimą, kol atvyks medikai.  **Nurijus:** patekus į burną, gerai išskalauti vandeniu. Nurijus nebandyti sukelti vėmimo (vemiant didėja rizika medžiagai patekti į plaučius, ypač, jei nukentėjusysis jaučia šleikštulį arba dirginimą), o kreiptis į gydytoją |
| Aplinkos taršos prevencinės priemonės | Už pavojingojo objekto ribų matuojama oro tarša lakiaisiais organiniais junginiais |

5 lentelė. Avarijos scenarijus Nr. IV

|  |  |
| --- | --- |
| **Diversija geležinkelio cisternų pakrovimo-iškrovimo estakadoje (Objektas Nr. 4)** | |
| Pavojingosios medžiagos identifikavimo numeris: CAS/JT | CAS 86290-81-5  JT 1203 |
| Išvaizda (agregatinė būsena, spalva, kvapas) | Skaidrus, lakus skystis |
| Poveikio būdai (įkvėpus, per sąlytį su oda ir akimis, nurijus) | Įkvėpus, nurijus, odos, akių kontaktas |
| Didelė pramoninė avarija | Prijungus išpylimui geležinkelio sąstatą su benzinu, įvykdomas teroro aktas, kurio metu susprogdinamas 10 kg trotilo užtaisas, pritvirtintas prie vienos iš cisternų. Nuo smūgio pažeidžiamos kelios cisternos ir benzinas išsilieja ant betoninio estakados pagrindo. Nuo betono paviršiaus vyksta benzino garavimas. Estakadoje įrengti šuliniai, kuriais avarinio išsiliejimo atveju produktas pateks į avarinę talpą. Sprogimas sukelia benzino gaisrą. Pagrindiniai pavojingi šios avarijos faktoriai yra trotilo užtaiso sprogimo smūginė banga, šiluminis spinduliavimas gaisro metu bei oro tarša |
| Žmonėms pavojingos sprogimo zonos (smūginės bangos) spindulys | 307 m |
| Žmonėms pavojingos gaisro zonos (šiluminio spinduliavimo) spindulys | 37 m |
| Žmonėms pavojingos gaisro zonos (degimo produktų sklaidos) spindulys | 39 m – benzino garai;  254 m – SO2 (grandininės avarijos atveju) |
| Darbuotojų skaičius galimo pavojaus zonoje | 10–150 |
| Aplinkinių gyventojų skaičius galimo pavojaus zonoje | 0–2000 |
| Grandininės reakcijos efektas | Gaisro plitimas užsiliepsnojus šalia stovinčioms cisternoms. |
| Individualiosios apsaugos priemonės avarijos likvidavimo metu | Ugniagesiams-gelbėtojams – autonominiai kvėpavimo aparatai, ugniagesių ir šilumą atspindintys kostiumai, šalmai su veido skydeliais bei pirštines  Darbuotojams evakuotis – kaukės su ABEK tipo filtrais |
| Gaisrų gesinimo ir avarijų likvidavimo priemonės | Degantį benziną gesinti priešgaisrinėmis putomis; vandens užtvaromis iš stacionarių monitorių atitverti ugnies sklidimą į gretimas cisternas ir gretimus estakadų kelius. Išsiliejusio benzino ploto garavimą mažinti užpilant putomis |
| Galimi pavojai | Benzino garai dirgina odą, akis ir kvėpavimo organus. Didelės garų koncentracijos gali sukelti šleikštulį, galvos skausmą ir migdantį efektą. Odos kontaktas su benzinu sukelia odos sausėjimą ir dirglumą. Nuryto benzino įkvėpimas į plaučius gali sukelti mirtiną cheminį plaučių uždegimą |
| Pirmosios medicinos pagalbos priemonės | **Įkvėpus:** išgabenti nukentėjusį į gryną orą, patogiai pasodinti arba paguldyti ir šiltai apkloti. Duoti kvėpuoti per deguonies kaukę ir, esant reikalui, daryti dirbtinį kvėpavimą. Jei simptomai nepraeina, kuo skubiau kviesti gydytoją.  **Patekus ant odos:** nuvilkti užterštus rūbus, odą gausiai plauti vandeniu su muilu. Jei oda parausta ar skauda, kreiptis į gydytoją.  **Patekus į akis:** plačiai atmerktas akis gerai praplauti vandeniu, taip pat po vokais. Tęsti praplovimą, kol atvyks medikai.  **Nurijus:** patekus į burną, gerai išskalauti vandeniu. Nurijus nebandyti sukelti vėmimo (vemiant didėja rizika medžiagai patekti į plaučius, ypač, jei nukentėjusysis jaučia šleikštulį arba dirginimą), o kreiptis į gydytoją |
| Aplinkos taršos prevencinės priemonės | Už pavojingojo objekto ribų matuojama oro tarša lakiaisiais organiniais junginiais |

6. lentelė. Avarijos scenarijus Nr. V

|  |  |
| --- | --- |
| **Benzino išsiliejimas, sprogimas ir gaisras talpyklų parke 2×32 250 m3 (Objektas Nr. 27/1)** | |
| Pavojingosios medžiagos identifikavimo numeris: CAS/JT | CAS 86290-81-5  JT 1203 |
| Išvaizda (agregatinė būsena, spalva, kvapas) | Skaidrus, lakus skystis |
| Poveikio būdai (įkvėpus, per sąlytį su oda ir akimis, nurijus) | Įkvėpus, nurijus, odos, akių kontaktas |
| Didelė pramoninė avarija | Dėl ilgalaikio korozijos poveikio suyra 32250 m3 benzino talpykla, į talpyklų parką gali išsilieti 24994 t benzino, kuris pasklinda talpyklų parke ir apribojamas talpyklų parko betonine sienele. Susidaręs garų debesis sprogsta dėl atsitiktinės kibirkšties, kyla gaisras |
| Sprogimo smūginės bangos silpno statinių sugadinimo zonos spindulys | 1197 m |
| Žmonėms pavojingos gaisro zonos (šiluminio spinduliavimo) spindulys | 155 m |
| Žmonėms pavojingos gaisro zonos (degimo produktų sklaidos) spindulys | 3900 m |
| Darbuotojų skaičius galimo pavojaus zonoje | 182 |
| Aplinkinių gyventojų skaičius galimo pavojaus zonoje | 14100 (papildomai iki 10000 žm. „Žalgirio“ stadione renginio metu) |
| Grandininės reakcijos efektas | Yra, sprogimo padariniai gali sukelti produktų persipylimą iš talpyklų parkų ir gaisro išplytimą visoje rytinėje AB „Klaipėdos nafta“ teritorijoje. |
| Individualiosios apsaugos priemonės avarijos likvidavimo metu | Ugniagesiams-gelbėtojams – autonominiai kvėpavimo aparatai, ugniagesių ir šilumą atspindintys kostiumai, šalmai su veido skydeliais bei pirštines  Darbuotojams evakuotis – kaukės su ABEK tipo filtrais |
| Gaisrų gesinimo ir avarijų likvidavimo priemonės | Degantį benziną gesinti priešgaisrinėmis putomis; Jei gaisro ugnis ir šiluma kaitina gretimas benzino ar kitų produktų talpyklas, kyla šių talpyklų sprogimo dėl padidėjusios temperatūros ir slėgio pavojus, todėl būtina jas aušinti vandeniu iš pakankamai saugaus atstumo.  Išsiliejusio benzino ploto garavimą mažinti užpilant putomis |
| Galimi pavojai | Benzino garai dirgina odą, akis ir kvėpavimo organus. Didelės garų koncentracijos gali sukelti šleikštulį, galvos skausmą ir migdantį efektą. Odos kontaktas su benzinu sukelia odos sausėjimą ir dirglumą. Nuryto benzino įkvėpimas į plaučius gali sukelti mirtiną cheminį plaučių uždegimą |
| Pirmosios medicinos pagalbos priemonės | **Įkvėpus:** išgabenti nukentėjusį į gryną orą, patogiai pasodinti arba paguldyti ir šiltai apkloti. Duoti kvėpuoti per deguonies kaukę ir, esant reikalui, daryti dirbtinį kvėpavimą. Jei simptomai nepraeina, kuo skubiau kviesti gydytoją.  **Patekus ant odos:** nuvilkti užterštus rūbus, odą gausiai plauti vandeniu su muilu. Jei oda parausta ar skauda, kreiptis į gydytoją.  **Patekus į akis:** plačiai atmerktas akis gerai praplauti vandeniu, taip pat po vokais. Tęsti praplovimą, kol atvyks medikai.  **Nurijus:** patekus į burną, gerai išskalauti vandeniu. Nurijus nebandyti sukelti vėmimo (vemiant didėja rizika medžiagai patekti į plaučius, ypač, jei nukentėjusysis jaučia šleikštulį arba dirginimą), o kreiptis į gydytoją |
| Aplinkos taršos prevencinės priemonės | Už pavojingojo objekto ribų matuojama oro tarša lakiaisiais organiniais junginiais |

Klaipėdos miesto savivaldybės pavojingojo objekto „KN“ galimų scenarijų objektų išdėstymo schema pateikta Avarinio plano 4 priede, didžiausia oro teršalų sklaidos gaisro atveju zonos schema pateikta Avarinio plano 5 priede, šiluminio spinduliavimo pavojingų zonų ribų gaisro atveju schema pateikta Avarinio plano 6 priede, pavojingų zonų spindulių sprogimo atveju schema pateikta Avarinio plano 7 priede.

IV. PLANO AKTYVINIMAS IR ATŠAUKIMAS

Įgalioti asmenys suaktyvinti „KN“ išorės avarinį planą, vadovauti veiksmams už pavojingojo objekto teritorijos ribų ir juos koordinuoti.

Avarinis planas pradedamas vykdyti nedelsiant „KN“ įvykus avarijai ar įvykiui, galinčiam ją sukelti. Duomenys Savivaldybės administracijos asmenų, įgaliotų suaktyvinti „KN“ išorės avarinį planą, vadovauti veiksmams už pavojingojo objekto teritorijos ribų ir juos koordinuoti pateikti šioje lentelėje:

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Atsakingo asmens pareigos** | **Vardas ir pavardė** | **Kontaktinė informacija** | | | |
| **Darbo tel.** | **Mob.** | **Faksas** | **El. p. adresas** |
| 1. | Savivaldybės administracijos direktorius (Ekstremaliųjų situacijų komisijos pirmininkas) | Saulius Budinas | (8 46)  39 60 09 | 8 610 03 039 | (8 46)  39 60 23 | saulius.budinas@  klaipeda.lt |
| 2. | Savivaldybės administracijos direktoriaus pavaduotojas  (Ekstremaliųjų situacijų operacijų centro koordinatorius) | Aleksandr Michailov | (8 46)  39 61 21 | 8 615 89 198 | (8 46)  39 60 23 | aleksandr.michailov@  klaipeda.lt |

Gelbėjimo darbų vadovo funkcijas likviduojant įvykį ar ekstremalųjį įvykį ir šalinant jo padarinius atlieka pirmas atvykęs į įvykio vietą civilinės saugos sistemos pajėgų valstybės tarnautojas ar darbuotojas, atsižvelgdamas į įvykio pobūdį. Operacijų vadovą, Ekstremaliųjų situacijų komisijos teikimu, skiria Klaipėdos miesto savivaldybės administracijos direktorius.

**V. PERSPĖJIMO IR INFORMAVIMO APIE DIDELĘ PRAMONINĘ AVARIJĄ ORGANIZAVIMAS**

5.1. „KN“ veiksmai, įvykus avarijai.

Įvykus avarijai „KN“, aktyvuojamas pavojingojo objekto vidaus avarinis planas. Veiklos vykdytojas nedelsdamas praneša apie susidariusią situaciją savo darbuotojams, numatomoms pasitelkti specialiosioms tarnyboms, aplinkiniams gyventojams, kompetentingai institucijai, valstybės institucijoms ir Klaipėdos miesto savivaldybės administracijai.

Įvykus avarijai pavojingajame objekte, veiklos vykdytojas telefonu, faksu ar elektroniniu paštu nedelsdamas pateikia Klaipėdos miesto savivaldybės administracijai šią informaciją apie avariją:

- avarinės situacijos arba avarijos vieta, laikas;

- avarijos aplinkybės;

- susijusios su avarija pavojingosios medžiagos ir jų kiekiai;

- potencialus avarijos mastas;

- turimi avarijos padarinių gyventojams ir aplinkai vertinimo duomenys;

- prognozuojama avarijos plitimo teritorija ir galimų pakenkimų pobūdis pačiame pavojingajame objekte ir už jo ribų;

- priemonės, kurių imtasi, ir pasitelktos pavojingojo objekto avarinės ir specialiosios tarnybos;

- numatomi veiksmai, kurie sušvelnintų vidutinius ir ilgalaikius avarijos padarinius ir neleistų avarijai pasikartoti.

**5.2. Savivaldybės administracijos specialistų, atsakingų už civilinę saugą, veiksmai gavus „KN“ pranešimą apie įvykusią avariją.**

Gavę pranešimą apie įvykusią avariją „KN“, CS specialistai turi:

- patikrinti gautos informacijos tikrumą (perskambinti „KN“);

- patikslinti avarijos pobūdį, mastą, vietą, laiką, avarijos priežastis ir aplinkybes, ar yra nukentėjusiųjų;

- patikslinti, kokių veiksmų ir priemonių reikia imtis siekiant apsaugoti aplinkinius gyventojus;

- informuoti Savivaldybės administracijos direktorių, tiesioginį vadovą;

- informuoti APGV;

- gavus nurodymą, sušaukti ESOC, ESK;

- informaciją apie įvykį perduoti radijo stoties „Laluna“ žinių tarnybai, tel. (8 46) 39 08 12, arba studijos operatoriui, tel. (8 46) 39 08 00 ir elektroniniu paštu zinios@laluna.lt arba laluna@laluna.lt (šiuo paštu informaciją priima visi radijo stoties „Laluna“ į kompiuterinį tinklą įjungti kompiuteriai). Paskambinti telefonu studijos operatoriui (žinių tarnybai) ir įsitikinti, kad pranešimas priimtas, tekstas aiškus ir suprantamas;

- prireikus kreiptis į APGV arba Priešgaisrinės apsaugos ir gelbėjimo departamentą dėl galimybės gyventojus informuoti trumposiomis žinutėmis;

- informuoti Savivaldybės administracijos direktorių, tiesioginį vadovą, jei buvo sušauktas ESOC – operacijų vadovą apie nurodymų įvykdymą.

**5.3. Savivaldybės administracijos specialistų, atsakingų už civilinę saugą, veiksmai gavus Klaipėdos apskrities priešgaisrinės gelbėjimo valdybos darbuotojo, Savivaldybės administracijos direktoriaus arba ESOC vadovo nurodymą.**

Gavus Klaipėdos apskrities priešgaisrinės gelbėjimo valdybos darbuotojo, Savivaldybės administracijos direktoriaus arba ESOC vadovo nurodymą, būtina:

- patikslinti informaciją apie įvykį;

- informuoti specialiąsias tarnybas;

- informuoti regioninį transliuotoją;

- gavus nurodymą, sušaukti ESOC, ESK;

- prireikus kreiptis į APGV arba Priešgaisrinės apsaugos ir gelbėjimo departamentą dėl galimybės gyventojus informuoti trumposiomis žinutėmis;

- informuoti APGV struktūrinio padalinio darbuotoją*,* Savivaldybės administracijos direktorių, ESOC vadovą apie nurodymų įvykdymą.

Perspėjimo-informavimo schema pateikta Avarinio plano 8 priede.

**VI. INFORMACIJOS APIE DIDELĘ PRAMONINĘ AVARIJĄ TEIKIMO TVARKA**

Savivaldybėje už informacijos apie avariją pavojingajame objekte gavimą ir perdavimą PAGD prie VRM ir kitoms suinteresuotoms institucijoms yra atsakingi Savivaldybės administracijos specialistai, atsakingi už civilinės saugos organizavimą Klaipėdos miesto savivaldybėje. Informacijos teikimas ir perdavimas vykdomas:

- kai gresia ekstremalioji situacija;

- kai pasiekti ar viršyti Vyriausybės patvirtinti ekstremaliųjų įvykių kriterijai;

- kai susidarė ekstremalioji situacija.

Pateikiami šie duomenys:

- trumpas situacijos apibūdinimas (laikas, adresas, objektas, informacijos šaltinis, priežastys, prognozė);

- priimti sprendimai, atlikti ar planuojami pirminiai veiksmai;

- esami ir galimi pavojai gyventojų gyvybei ar sveikatai, jų socialinėms sąlygoms, turtui ir aplinkai;

- operacijų vadovo pareigos, vardas, pavardė, telefonų numeriai;

Informacija apie susidariusią ekstremaliąją situaciją PAGD prie VRM pateikiama elektroniniu paštu [sks@vpgt.lt](mailto:sks@vpgt.lt). užpildžius šias pranešimų formas:

forma ES-1, joje teikiamas pirminis pranešimas apie susidariusią ekstremaliąją situaciją. Šis pranešimas perduodamas kiek galima greičiau nuo ekstremaliosios situacijos susidarymo pradžios, bet ne vėliau kaip per 2 valandas nuo gelbėjimo darbų pradžios;

forma ES-2, joje teikiamas pranešimas apie atliekamus gelbėjimo darbus, susidariusią ekstremaliąją situaciją. Šis pranešimas teikiamas kas 4 valandas po pirminio pranešimo pateikimo;

forma ES-3, joje teikiamas pranešimas apie ekstremaliosios situacijos likvidavimą. Šis pranešimas teikiamas pašalinus ekstremaliosios situacijos padarinius.

Jeigu informacija apie susidariusią ekstremaliąją situaciją išsamiai pateikta formoje ES-1, o ekstremaliosios situacijos vietoje padėtis nesikeičia, forma ES-2 nepildoma.

VII. AVARIJŲ LIKVIDAVIMO VEIKSMŲ ORGANIZAVIMAS IR KOORDINAVIMAS

7.1. Pagalbos teikimas likviduojant avariją ir šalinant jos padarinius „KN“ teritorijoje.

Įvykus avarijai pavojingajame objekte ir avarijos padariniams šalinti trūkstant „KN“ esamų pajėgų ir materialinių išteklių, kompanija kreipiasi pagalbos į specialiąsias tarnybas, Valstybinio Klaipėdos jūrų uosto direkciją, Klaipėdos miesto savivaldybės administraciją. Klaipėdos miesto savivaldybės turimų materialinių išteklių žinynas pateiktas Avarinio plano 9 priede.

7.2. Savivaldybės administracijos veiksmai.

Avarijos padariniams išplitus už „KN“ ribų:

- apibendrinama ir įvertinama gauta informacija, informuojamas Savivaldybės administracijos direktorius (pagal Avarinio plano 5.2 papunktį);

- apie įvykį informuojama APGV, PAGD prie VRM ir kitos suinteresuotos institucijos;

- gavus nurodymą, sušaukiama ESK;

- gavus nurodymą, aktyvuojamas ESOC;

- paskiriamas operacijų vadovas;

- gali būti priimtas sprendimas apriboti ar uždrausti transporto ir žmonių judėjimą konkrečioje teritorijoje (vykdo VPK);

- priėmus sprendimą apie avariją, informuoti savivaldybės gyventojus ir specialiąsias tarnybas, veiksmai vykdomi pagal Avarinio plano 5.3 papunktį;

- prireikus prašoma pagalbos Klaipėdos rajono savivaldybės (materialinių išteklių suvestinė ir atsakingų darbuotojų kontaktai pateikti Avarinio plano 10 priede);

- prireikus prašoma pagalbos Neringos miesto savivaldybės (materialinių išteklių suvestinė ir atsakingų darbuotojų kontaktai pateikti Avarinio plano 11 priede);

- prireikus, evakuojami gyventojai;

- prireikus, teikiama pagalba nukentėjusiems žmonėms.

**7.3. APGV veiksmai:**

**-** koordinuoja gaisrų gesinimą, žmonių ir turto gelbėjimą, kitus gelbėjimo darbus;

- organizuoja pirmosios pagalbos teikimą nukentėjusiems.

**7.4. AVPK veiksmai:**

**-** užtikrina viešąją tvarką;

- kontroliuoja ir reguliuoja autotransporto ir pėsčiųjų kolonų eismą nustatytais maršrutais, organizuoja autotransporto kolonų palydą;

- informuoja valstybinius organus, visuomenines organizacijas, piliečius apie eismo apribojimą tam tikroje teritorijoje;

- reguliuoja eismą nelaimės rajone ir jo prieigose;

- identifikuoja žuvusiuosius, apdoroja informaciją apie aukas;

- nustato nukentėjusiųjų tapatybę;

- teikia informaciją ESOC apie paieškos ir gelbėjimo darbų eigą, naudojamas pajėgas, techniką ir įrangą, nelaimės išplitimo mastą bei padarytą žalą, žmonių aukas;

- imasi priemonių išvengti panikos ir masinių neramumų;

- teikia duomenis apie laikinai įregistruotus gyventojus adresų informacijos tarnybai;

- dalyvauja tiriant nelaimės priežastis.

**7.5. KVSC veiksmai:**

- teikia informaciją suinteresuotoms institucijoms apie ekstremaliąją situaciją teisės aktų nustatyta tvarka,

- pagal kompetenciją įvertina ekstremaliąją situaciją;

- pagal kompetenciją teikia Valstybinei visuomenės sveikatos priežiūros tarnybai informaciją apie materialinių, finansinių ir žmogiškųjų išteklių, reikalingų visuomenės sveikatos priežiūrai organizuoti ekstremaliosios situacijos atveju, poreikį;

- teikia siūlymus dėl būtinos gyventojų evakuacijos;

- teikia rekomendacijas dėl asmeninių apsaugos priemonių naudojimo;

- teikia siūlymus dėl gyvenamosios aplinkos apsaugos;

- teikia siūlymus ESK dėl ekstremaliosios situacijos paskelbimo konkrečioje teritorijoje;

- organizuoja oro bandinių iš gyvenamosios aplinkos tyrimus ir juos įvertina;

- keičiasi informacija su teritorinėmis aplinkosaugos, valstybinės maisto ir veterinarijos tarnybomis dėl laboratorinių tyrimų atlikimo;

- vertina kitų žinybų atliktus laboratorinius tyrimus poveikio visuomenės sveikatai aspektais;

- organizuoja gyventojų sveikatos būklės monitoringą po avarijos (esant didelio masto avarijai ir dideliam nukentėjusiųjų skaičiui);

- teikia siūlymus savivaldybės ESK dėl sprendimo atšaukti ekstremaliąją situaciją.

**7.6. AAA veiksmai:**

**-** organizuoja aplinkos taršos tyrimus, taršos poveikio aplinkai masto ir aplinkai padarytos žalos nustatymą, atlieka teršalų sklaidos prognozes ir teikia jas institucijoms, dalyvaujančioms valdant ekstremaliąją situaciją;

- organizuoja į aplinką patekusių cheminių medžiagų sudėties nustatymą, jų identifikavimą, teikia trumpalaikę galimos poveikio zonos prognozę.

**7.7. Lietuvos hidrometeorologinės tarnybos prie Aplinkos ministerijos Klaipėdos skyriaus veiksmai:**

**-** užtikrina hidrometeorologinės informacijos ir prognozių teikimą institucijoms, dalyvaujančioms valdant ekstremaliąją situaciją.

**7.8. Gyventojų, patenkančių į prognozuojamą pavojaus zoną,** **evakavimas.**

Savivaldybės administracijos direktoriui priėmus sprendimą dėl gyventojų evakavimo, sušaukiama Klaipėdos miesto savivaldybės gyventojų evakavimo ir priėmimo komisija, kuri, vykdydama jai pavestus uždavinius ir vadovaudamasi Klaipėdos miesto savivaldybės ekstremaliųjų situacijų valdymo plane nustatyta gyventojų evakavimo tvarka, organizuoja:

- gyventojų suskirstymą į grupes ir jų aprūpinimą transporto priemonėmis;

- gyventojų grupių pristatymą į jiems laikinai suteiktas gyvenamąsias patalpas;

- gyventojų ir transporto priemonių apskaitos tvarkymą;

- informacijos apie gyventojų evakavimą teikimą visuomenei;

- viešosios tvarkos užtikrinimą ir visuomenės sveikatos saugą, prireikus – būtinosios medicinos pagalbos teikimą, psichologinę ir socialinę pagalbą;

- gyventojų grįžimą į gyvenamąsias vietas.

Gyventojų evakavimo kryptys, surinkimo punktai, kolektyvinių apsaugos statinių išdėstymo schema pateikti Klaipėdos miesto savivaldybės ekstremaliųjų situacijų valdymo plane.

**7.9. Pagalbos teikimas nukentėjusiems žmonėms.**

Įvykus didelei pramoninei avarijai „KN“, pirmąją ir skubiąją medicininę bei psichologinę pagalbą nukentėjusiems teikia **GMP** ir V. Budanovo PĮ privati GMP, o prireikus ir ambulatorinės asmens sveikatos priežiūros įstaigos.

**GMP** darbuotojai nustato pavojingumą sveikatai ir gyvybei, registruoja nukentėjusiuosius, po to, atsižvelgdami į sveikatos būklę, siunčia į stacionarias gydymo įstaigas.

Nepakankant pajėgų vykdyti užduotis, telkiamos papildomos pajėgos iš pirminės asmens sveikatos priežiūros įstaigų, reabilitacijos įstaigų. Pirmąją medicinos pagalbą taip pat teikia priešgaisrinės gelbėjimo tarnybos gelbėtojai ir įmonių, organizacijų pirmosios pagalbos teikimo grupės.

Informacija apie nukentėjusiųjų skaičių ekstremalaus įvykio židinyje, jų sveikatos būklę bei į kokias ligonines nukentėjusieji išgabenti greitosios medicinos pagalbos dispečeriai perduoda savivaldybės gydytojui, taip pat praneša ligoninėms.

Stacionari medicinos pagalba teikiama visose daugiaprofilėse ligoninėse. Gavus informaciją dėl nukentėjusiųjų srauto, ligoninėje iškviečiamas reikalingas personalas, formuojamos specialistų brigados, ruošiamos operacinės, prireikus, ruošiamos papildomos lovos nukentėjusiųjų hospitalizavimui.

Ligoninių priėmimo skyriai informuoja savivaldybės gydytoją apie iš avarijos vietos atvežtus ir priimtus nukentėjusius, jų skaičių, sveikatos būklę ir priimtas priemones.

Sveikatos priežiūros paslaugoms teikti, vadovaujantis Nevyriausybinių organizacijų pasitelkimo asmens sveikatos priežiūros paslaugų teikimui užtikrinti krizių ir ekstremaliųjų situacijų atvejais tvarkos aprašu, sąveikos planais, pagal galimybes gali būti pasitelktos Lietuvos Raudonojo Kryžiaus draugija ir kitos nevyriausybinės organizacijos.

Už socialinės pagalbos suteikimą nukentėjusiems gyventojams ekstremaliųjų įvykių ir ekstremaliųjų situacijų metu atsakingas Savivaldybės administracijos Socialinių reikalų departamentas. Socialiniai darbuotojai, įvertinę patirtus nuostolius ir reikalaujamą pagalbą, teikia Savivaldybės administracijos direktoriui pasiūlymus dėl veiksmų suteikiant socialinę pagalbą gyventojams.

**VIII. APLINKOS BŪKLĖS ATKŪRIMO ORGANIZAVIMAS**

Įvykus avarijoms, pateiktoms 2–6 Avarinio plano lentelėse, avarijos padariniai už objekto ribų gali būti padidėjęs aplinkos oro užterštumas naftos produktų gaisro metu išmetamais į atmosferą degimo produktais CO, CO2, SO2, NO2 ir suodžiais. Šiais atvejai bus atliekamas oro užterštumo stebėjimas. Oro užterštumo stebėjimo vietos bus nustatytos „KN“ ESOC vadovo nurodymu, įvertinus avarijos vietą, vėjo kryptį ir greitį. Išsiliejus naftos produktams ant betonuoto paviršiaus ar grunto bus atliekami veiksmai, numatyti „KN“ vidaus avariniame plane, o naftos produktams išsiliejus į uosto akvatoriją, vykdomi veiksmai aprašyti teršimo incidentų likvidavimo jūros rajone lokaliniame plane. Avarijų, susijusių su produktų išsiliejimu, padariniai susidarytų tik tuo atveju, jei 1 valandos laikotarpiu nebūtų imtasi jokių avarijos lokalizavimo ir likvidavimo priemonių. Pagal atliktą tikimybinę analizę, minėtų sąlygų susidarymo tikimybė yra maža.

Kadangi pats faktas – techninis įvykis (avarija) pavojingajame objekte – pagal Lietuvos Respublikos Vyriausybės nutarimu patvirtintą Ekstremaliųjų įvykių sąrašą yra ekstremalusis įvykis, aplinkos būklės atkūrimo darbams organizuoti Savivaldybės administracijos direktoriaus nurodymu paskelbus ekstremaliąją situaciją būtų sušauktas ESOC, kurio veiksmai būtų atliekami vadovaujantis Klaipėdos miesto savivaldybės ekstremaliųjų situacijų valdymo planu.

IX. BAIGIAMOSIOS NUOSTATOS

Avarinis planas, atsižvelgiant į „KN“ įvykusius pokyčius, naujas technikos žinias ir naują informaciją, kaip reaguoti į dideles pramonines avarijas, reguliariai peržiūrimas ir prireikus atnaujinamas ne rečiau kaip kas treji metai. Avarinis planas atnaujinamas tariantis su visuomene, pranešant apie šio plano atnaujinimo viešą svarstymą spaudoje.

X. AVARINIO PLANO PRIEDAI

|  |  |
| --- | --- |
| 1 priedas | AB „KN“ dislokacija Klaipėdos mieste |
| 2 priedas | AB „KN“ kaimyniniai objektai |
| 3 priedas | AB „KN“ naftos produktų krovos ir laikino saugojimo vietų schema |
| 4 priedas | AB „KN“ galimų scenarijų objektų išdėstymo schema |
| 5 priedas | AB „KN“ didžiausia oro teršalų sklaidos gaisro atveju zonos schema |
| 6 priedas | AB „KN“ šiluminio spinduliavimo pavojingų zonų ribų gaisro atveju schema |
| 7 priedas | AB „KN“ pavojingų zonų spindulių sprogimo atveju schema |
| 8 priedas | Perspėjimo informavimo schema |
| 9 priedas | Klaipėdos miesto savivaldybės materialinių išteklių žinynas |
| 10 priedas | Klaipėdos rajono savivaldybės planuojamų materialinių išteklių teikimo pagalbos atveju Klaipėdos miesto savivaldybei suvestinė ir atsakingų darbuotojų |
| 11 priedas | Neringos savivaldybės planuojamų materialinių išteklių teikimo pagalbos atveju Klaipėdos miesto savivaldybei suvestinė ir atsakingų darbuotojų kontaktai |
| 12 priedas | AB „KN“ išorės avarinio plano viešas svarstymas |
| 13 priedas | AB „KN“ išorės avarinio plano derinimo raštų kopijos |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_